**UAB „Milašaičių lentpjūvė“**

UAB „Milašaičių lentpjūvė“, Verslo g. 1, Milašaičių k., Stalgėnų sen., Plungės r. sav., LT-90358; įm. kodas 169814810/PVM mokėtojo kodas LT698148113; tel.: +370 687 53297, e-mail: info@mlentpjuve.lt

**MEDIENOS PJOVIMO LINIJOS**

**KONKURSO SĄLYGOS**

1. **BENDROSIOS NUOSTATOS**
	1. UAB „Milašaičių lentpjūvė“ (toliau vadinama – Pirkėjas) įgyvendindama projektą „Investicijos patobulintų produktų gamybai“ (Nr. 03.3.2-LVPA-K-837-03-0037) bendrai finansuojamą Europos Sąjungos struktūrinių fondų ir Lietuvos Respublikos lėšomis numato įsigyti medienos pjovimo liniją.
	2. Vartojamos pagrindinės sąvokos, apibrėžtos Projektų finansavimo ir administravimo taisyklėse, patvirtintose Lietuvos Respublikos finansų ministro 2014 m. spalio 8 d. įsakymu Nr. 1K-316 (toliau–Taisyklės)
	3. Pirkimas vykdomas vadovaujantis Taisyklėmis, Lietuvos Respublikos civiliniu kodeksu (toliau – Civilinis kodeksas), kitais teisės aktais bei konkurso sąlygomis (toliau – konkurso sąlygos).
	4. Skelbimas apie pirkimą paskelbtas Europos Sąjungos fondų investicijų svetainėje [www.esinvesticijos.lt](http://www.esinvesticijos.lt)*.*
	5. Pirkimas atliekamas konkurso būdu laikantis lygiateisiškumo, nediskriminavimo, abipusio pripažinimo, proporcingumo, skaidrumo principų.
	6. Konkursui neįvykus dėl to, kad nebuvo gauta nė vieno Pirkėjo nustatytus reikalavimus atitinkančio tiekėjo pasiūlymo, Pirkėjas pasilieka teisę pakartotinį pirkimą vykdyti Taisyklių461.1 punkte nustatyta tvarka[[1]](#footnote-1).
	7. Pirkėjo įgaliotas asmuo palaikyti tiesioginį ryšį su tiekėjais ir gauti iš jų su pirkimo procedūromis susijusius pranešimus: UAB „Milašaičių lentpjūvė ” direktorius Artūras Simanauskas +370 687 53297, e-mail: info@mlentpjuve.lt .
2. **PIRKIMO OBJEKTAS**
	1. Perkama medienos pjovimo linija (toliau – Įranga),kurios savybės nustatytos pateiktoje techninėje specifikacijoje (konkurso sąlygų 1 priedas).
	2. Jei techninėje specifikacijoje apibūdinant pirkimo objektą nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, laikyti, kad priimtini ir savo savybėmis lygiaverčiai objektai.
	3. Šis pirkimas į dalis neskirstomas, todėl pasiūlymas turi būti pateiktas visai nurodytai Įrangai.
	4. Įranga Pirkėjui turi būti pristatyta, sumontuota ir paleista eksploatacijai per 240 (du šimtai keturiasdešimt) kalendorinių dienų nuo Įrangos pirkimo – pardavimo sutarties pasirašymo dienos. Sutarties vykdymo terminas gali būti pratęstas 30 (trisdešimt) dienų, esant objektyvioms priežastims ir tik raštišku šalių susitarimu. Sutarties pratęsimo laikotarpis negali būti ilgesnis už projekto įgyvendinimo ir tinkamų išlaidų patyrimo laikotarpį.
	5. Pirkimo objektas atitinka esminius Europos normų reikalavimus dėl sveikatos, naudojimo saugos ir aplinkos apsaugos.
	6. Prekių pristatymo vieta – UAB „Milašaičių lentpjūvė“, Verslo g. 1, Milašaičių k., Stalgėnų sen., Plungės r. sav., LT-90358.
3. **TIEKĖJŲ KVALIFIKACIJOS REIKALAVIMAI**

3.1 Tiekėjas, dalyvaujantis pirkime, turi atitikti šiuos minimalius kvalifikacijos reikalavimus:

* + 1. **Bendrieji tiekėjų kvalifikacijos reikalavimai**

| **Eil.****Nr.** | **Kvalifikacijos reikalavimai** | **Kvalifikacijos reikalavimų reikšmė** | **Kvalifikacijos reikalavimus įrodantys dokumentai** |
| --- | --- | --- | --- |
| 3.1.1.1 | Tiekėjas nėra bankrutavęs, likviduojamas, su kreditoriais sudaręs taikos sutarties, sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra tokia pati ar panaši. Jam nėra iškelta restruktūrizavimo, bankroto byla arba nėra vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais arba jam nėra vykdomos analogiškos procedūros pagal šalies, kurioje jis registruotas, įstatymus. | Tiekėjo, neatitinkančio šio reikalavimo, pasiūlymas yra atmetamas | Valstybės įmonės Registrų centro arba atitinkamos užsienio šalies institucijos išduotas dokumentas, patvirtinantis, kad tiekėjas nėra bankrutavęs, likviduojamas, jam nėra iškelta restruktūrizavimo, bankroto byla ar vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais, arba išrašas iš teismo sprendimo, išduotas ne anksčiau kaip 60 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas. Pateikiama tinkamai patvirtinta dokumento kopija\* arba pateikiamas Tiekėjo raštiškas patvirtinimas - deklaracija (konkurso sąlygų 3 priedas *Minimalių kvalifikacijos reikalavimų atitikties deklaracija*), kad jis atitinka šiame punkte nurodytą kvalifikacijos reikalavimą. |
| 3.1.1.2 | Tiekėjas vykdomą veiklą įregistravęs teisės aktų nustatyta tvarka. | Tiekėjo, neatitinkančio šio reikalavimo, pasiūlymas yra atmetamas. | Valstybės įmonės Registrų centro išduota Lietuvos Respublikos juridinių asmenų registro išplėstinio išrašo kopija ar kiti dokumentai, patvirtinantys tiekėjo vykdomos veiklos įregistravimą teisės aktų nustatyta tvarka arba atitinkamos užsienio šalies institucijos (profesinių ar veiklos tvarkytojų, valstybės įgaliotų institucijų pažymos, kaip yra nustatyta toje valstybėje, kurioje tiekėjas registruotas) išduotas dokumentas ar priesaikos deklaracija, liudijanti tiekėjo vykdomos veiklos įregistravimą teisės aktų nustatyta tvarka. Pateikiama tinkamai patvirtinta dokumento kopija\* arba pateikiamas Tiekėjo raštiškas patvirtinimas – deklaracija (konkurso sąlygų 3 priedas *Minimalių kvalifikacijos reikalavimų atitikties deklaracija*), kad jis atitinka šiame punkte nurodytą kvalifikacijos reikalavimą. |

**3.1.2. Ekonominės ir finansinės būklės, techninio ir profesinio pajėgumo reikalavimai**

| Eil.Nr. | Kvalifikacijos reikalavimai | Kvalifikacijos reikalavimų reikšmė | Kvalifikacijos reikalavimus įrodantys dokumentai |
| --- | --- | --- | --- |
| 3.1.2.1.3.1.2.2. | Tiekėjas užtikrina Įrangos naudojimo vietoje garantinį aptarnavimą bei remontą ne trumpesniam kaip 12 mėnesių laikotarpiui. Reakcijos laikas (laiko tarpas nuo Pirkėjo pranešimo apie gedimą, neveikimą ar klaidas iki Tiekėjo veiksmų trikdžių šalinimui atlikimo pradžios) ne ilgiau kaip 48 (keturiasdešimt aštuonios) valandos.Tiekėjas per pastaruosius 3 metus arba per laiką nuo jo įregistravimo dienos (jeigu tiekėjas vykdė veiklą trumpiau kaip 3 metus) įvykdė arba vykdo bent 1 (vieną) panašaus pobūdžio sutartį, kurios vertė/įvykdytos sutarties dalies vertė ne mažesnė kaip 0,4 pasiūlymo vertės be PVM. | Tiekėjo, neatitinkančio šio reikalavimo, pasiūlymas yra atmetamasTiekėjo, neatitinkančio šio reikalavimo, pasiūlymas atmetamas | Pateikiamas Tiekėjo laisvos formos raštiškas patvirtinimas, kad jis atitinka šiame punkte nurodytą kvalifikacijos reikalavimą, kuriame būtų nurodyti kontaktiniai duomenys, kuriais reikia kreiptis į tiekėją dėl prekių (įrangos) garantinio aptarnavimo bei remonto. Pateikiamas dokumento originalas arba kopija\*.1. Tiekėjo vadovo ar jo įgalioto asmens pasirašyta (-as) įvykdytos (-ų) ar vykdomos (-ų) sutarties (-čių) sąrašas, nurodant:1.1. užsakovą;1.2. įvykdytos sutarties objektą;1.3. sutarties vertę/įvykdytos sutarties dalies vertę;1.4. sudarymo ir/arba įvykdymo datas; 1.5. kontaktinį asmenį.  |

**\* Pastabos:**

1) jeigu tiekėjas negali pateikti nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų – pateikiama priesaikos deklaracija arba oficiali tiekėjo deklaracija;

2) dokumentų kopijos yra tvirtinamos tiekėjo ar jo įgalioto asmens parašu, nurodant žodžius „Kopija tikra“ ir pareigų pavadinimą, vardą (vardo raidę), pavardę, datą ir antspaudą (jei turi).

3.2. Jei bendrą pasiūlymą pateikia ūkio subjektų grupė, šių konkurso sąlygų 3.1.1. punkte nustatytus kvalifikacijos reikalavimus turi atitikti ir pateikti nurodytus dokumentus kiekvienas ūkio subjektų grupės narys atskirai, o šių konkurso sąlygų 3.1.2. punkte nustatytus kvalifikacijos reikalavimus turi atitikti ir pateikti nurodytus dokumentus bent vienas ūkio subjektų grupės narys arba visi ūkio subjektų grupės nariai kartu.

3.3. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią pirkėjas gali įrodyti bet kokiomis teisėtomis priemonėmis.

3.4. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su pirkėju sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių pirkėjui nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo pirkėjas turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją, kuriam partneriui suteikti įgaliojimai pateikti pasiūlymą, jį pasirašyti, sudaryti sutartį).

**4. PASIŪLYMŲ RENGIMAS, PATEIKIMAS, KEITIMAS**

* 1. Pateikdamas pasiūlymą tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
	2. Pasiūlymas turi būti pateikiamas raštu, pasirašytas tiekėjo arba jo įgalioto asmens.
	3. Tiekėjo pasiūlymas bei kita korespondencija pateikiama lietuvių, anglų ir / arba rusų kalba.
	4. Tiekėjas kainos pasiūlymą privalo pateikti pagal konkurso sąlygų 2 priede pateiktą formą. Pasiūlymas teikiamas el. paštu info@mlentpjuve.lt.
	5. Pasiūlymą sudaro tiekėjo raštu pateiktų dokumentų visuma:
		1. užpildyta pasiūlymo forma, parengta pagal šių pirkimo konkurso sąlygų 2 priedą;
		2. konkurso sąlygose nurodytus minimalius kvalifikacijos reikalavimus pagrindžiantys dokumentai;
		3. jungtinės veiklos sutartis arba tinkamai patvirtinta jos kopija, jei bendrą pasiūlymą teikia ūkio subjektų grupė;
		4. kita konkurso sąlygose prašoma informacija ir (ar) dokumentai.
	6. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.
	7. Tiekėjas, pateikdamas pasiūlymą, turi siūlyti visą nurodytą Įrangos kiekį.
	8. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
	9. Pasiūlymas turi būti pateiktas **2020 m. sausio 14 d. 12 val. 00 min.** (Lietuvos Respublikos laiku) el. paštu info@mlentpjuve.lt.Vėliau gauti pasiūlymai nebus priimami ir vertinami. Pasiūlymo laiško dydis neturi viršyti 20MB.
	10. Pasiūlymuose nurodoma Įrangos kaina pateikiama eurais be PVM, turi būti išreikšta ir apskaičiuota taip, kaip nurodyta šių konkurso sąlygų 2 priede. Apskaičiuojant kainą, turi būti atsižvelgta į visą šių konkurso sąlygų 2 priede nurodytą Įrangos kiekį, kainos sudėtines dalis, į techninės specifikacijos reikalavimus ir pan. Į Įrangos kainą turi būti įskaityti visi mokesčiai ir visos tiekėjo su pilnos komplektacijos Įrangos tiekimu susijusios išlaidos, kurios įskaičiuotos į bendrą kainą, t.y. perkamos Įrangos pristatymo, montavimo, diegimo išlaidos*.*
	11. Pasiūlymas turi galioti ne trumpiau nei iki 2020 m. kovo 20 d. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta konkurso sąlygose.
	12. Kol nesibaigė pasiūlymų galiojimo laikas, pirkėjas turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą.
	13. Nesibaigus pasiūlymų pateikimo terminui Pirkėjas turi teisę jį pratęsti. Apie naują pasiūlymų pateikimo terminą Pirkėjas praneša raštu visiems tiekėjams, gavusiems konkurso sąlygas bei paskelbia apie tai Europos Sąjungos fondų investicijų svetainėje [www.esinvesticijos.lt](http://www.esinvesticijos.lt).
	14. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Pirkėjas jį gauna pateiktą raštu iki pasiūlymų pateikimo termino pabaigos.
1. **KONKURSO SĄLYGŲ PAAIŠKINIMAS IR PATIKSLINIMAS**
	1. Pirkėjas atsako į kiekvieną Tiekėjo rašytinį prašymą paaiškinti pirkimo sąlygas, jeigu prašymas gautas ne vėliau kaip prieš 3 darbo dienas iki pirkimo pasiūlymų pateikimo termino pabaigos. Į laiku gautą tiekėjo prašymą paaiškinti konkurso sąlygas pirkėjas atsako ne vėliau kaip per 2 darbo dienas nuo jo gavimo dienos ir ne vėliau kaip likus 2 darbo dienoms iki pasiūlymų pateikimo termino pabaigos. Pirkėjas, atsakydamas tiekėjui, kartu siunčia paaiškinimus ir visiems kitiems tiekėjams, kuriems jis pateikė konkurso sąlygas, bet nenurodo, kuris tiekėjas pateikė prašymą paaiškinti konkurso sąlygas.
	2. Nesibaigus pasiūlymų pateikimo, bet ne vėliau kaip likus 2 darbo dienoms iki pasiūlymų pateikimo termino pabaigos, Pirkėjas turi teisę savo iniciatyva paaiškinti, patikslinti konkurso sąlygas.
	3. Jei paskelbus kvietimą dalyvauti pirkime yra keičiama pasiūlymams parengti reikalinga informacija, taip pat kai Tiekėjams teikiami dokumentų paaiškinimai (patikslinimai) (pavyzdžiui, keičiami ir (ar) tikslinami kvalifikacijos reikalavimai), Pirkėjas Taisyklių 458 punkte nustatyta tvarka paskelbia pakeistą kvietimą dalyvauti pirkime.
	4. Pirkėjas nerengs susitikimų su tiekėjais dėl pirkimo dokumentų paaiškinimų. Bet kokia informacija, konkurso sąlygų paaiškinimai, pranešimai ar kitas Pirkėjo ir tiekėjo susirašinėjimas yra vykdomas šiame punkte nurodytu elektroniniu paštu. Tiesioginį ryšį su tiekėjais įgalioti palaikyti: UAB „Milašaičių lentpjūvė” direktorius Artūras Simanauskas+370 687 53297, elektroninis paštasinfo@mlentpjuve.lt .
2. **PASIŪLYMŲ NAGRINĖJIMAS IR VERTINIMAS**
	1. Susipažinimo su elektroniniu paštu pateiktais pasiūlymais procedūra vyks **2020 m. sausio 14 d. 12 val. 00 min.** (Lietuvos Respublikos laiku) UAB „Milašaičių lentpjūvė“ patalpose, adresu Verslo g. 1, Milašaičių k., Stalgėnų sen., Plungės r. sav., LT-90358. Pradinio susipažinimo su gautais pasiūlymais procedūroje turi teisę dalyvauti visi pasiūlymus pateikę Tiekėjai arba jų įgalioti atstovai. Prieš prasidedant šiai procedūrai Komisijai turi būti pateiktas teisės aktų reikalavimus atitinkantis įgaliojimas dalyvauti šioje procedūroje.
	2. Pirkėjas užtikrina, kad pateiktuose pasiūlymuose pateiktos kainos nebus sužinotos anksčiau nei pasiūlymų pateikimo terminas, nurodytas konkurso sąlygų 6.1 punkte.
	3. Pasiūlymų nagrinėjimo, vertinimo ir palyginimo procedūras atlieka Komisija, tiekėjams ar jų įgaliotiems atstovams nedalyvaujant.
	4. Komisija nagrinėja:
		1. ar tiekėjai pasiūlymuose pateikė tikslius ir išsamius duomenis apie savo kvalifikaciją ir ar tiekėjo kvalifikacija atitinka minimalius kvalifikacijos reikalavimus;
		2. ar tiekėjai pasiūlyme pateikė visus duomenis, dokumentus ir informaciją, apibrėžtą šiose konkurso sąlygose ir ar pasiūlymas atitinka šiose konkurso sąlygose nustatytus reikalavimus;
		3. ar nebuvo pasiūlytos neįprastai mažos kainos;
	5. Komisija priima sprendimą dėl kiekvieno pasiūlymą pateikusio tiekėjo minimalių kvalifikacijos duomenų atitikties konkurso sąlygose nustatytiems reikalavimams. Jeigu tiekėjas pateikė netikslius ar neišsamius duomenis apie savo kvalifikaciją, Komisija prašo tiekėją šiuos duomenis papildyti arba paaiškinti per protingą terminą, kuris negali būti trumpesnis nei 3 darbo dienos. Teisę dalyvauti tolesnėse pirkimo procedūrose turi tik tie tiekėjai, kurių kvalifikacijos duomenys atitinka pirkėjo keliamus reikalavimus.
	6. Iškilus klausimams dėl pasiūlymų turinio ir Komisijai raštu paprašius šiuos duomenis paaiškinti arba patikslinti, tiekėjai privalo per Komisijos nurodytą protingą terminą, kuris negali būti trumpesnis nei 3 darbo dienos, pateikti raštu papildomus paaiškinimus nekeisdami pasiūlymo esmės.
	7. Jeigu pateiktame pasiūlyme Komisija randa pasiūlyme nurodytos kainos apskaičiavimo klaidų, ji privalo raštu paprašyti tiekėjų per jos nurodytą protingą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo posėdžio metu paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
	8. Kai pateiktame pasiūlyme nurodoma neįprastai maža kaina, Komisija turi teisę, o ketindama atmesti pasiūlymą – privalo tiekėjo raštu paprašyti per Komisijos nurodytą protingą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą.
	9. Pasiūlymuose nurodytos kainos bus vertinamos eurais be PVM.
	10. Pirkėjo neatmesti pasiūlymai vertinami pagal mažiausios kainos kriterijų.
3. **PASIŪLYMŲ ATMETIMO PRIEŽASTYS**
	1. Komisija atmeta pasiūlymą, jeigu:
		1. tiekėjas pateikė daugiau nei vieną pasiūlymą (atmetami visi tiekėjo pasiūlymai);
		2. tiekėjas neatitiko minimalių kvalifikacijos reikalavimų;
		3. tiekėjas pasiūlyme pateikė netikslius ar neišsamius duomenis apie savo kvalifikaciją ir, Pirkėjui prašant, nepatikslino jų;
		4. pasiūlymas (jei vykdomos derybos - galutinis pasiūlymas) neatitiko konkurso sąlygose nustatytų reikalavimų (tiekėjo pasiūlyme nurodytas pirkimo objektas neatitinka reikalavimų, nurodytų techninėje specifikacijoje, ir kt.) arba dalyvis, Pirkėjo prašymu, nekeisdamas pasiūlymo esmės, nepaaiškino arba nepatikslino savo pasiūlymo;
		5. tiekėjas per Pirkėjo nurodytą terminą neištaisė aritmetinių klaidų ir (ar) nepaaiškino pasiūlymo;
		6. buvo pasiūlyta neįprastai maža kaina ir tiekėjas Pirkėjo prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;
		7. tiekėjas pateikė melagingą informaciją, kurią Pirkėjas gali įrodyti bet kokiomis teisėtomis priemonėmis;
		8. tiekėjo, kurio pasiūlymas neatmestas dėl kitų priežasčių, buvo pasiūlyta per didelė, Pirkėjui nepriimtina pasiūlymo kaina.
	2. Apie pasiūlymo atmetimą tiekėjas informuojamas per vieną darbo dieną nuo šio sprendimo priėmimo dienos.
4. **Derybos**
	1. Jei Pirkėjo netenkina pateikti pasiūlymai, Komisijos sprendimu visi šiose konkurso sąlygose nustatytus minimalius reikalavimus atitinkantys tiekėjai gali būti kviečiami deryboms.
	2. Derybos yra vykdomos su visais tiekėjais, kurių pasiūlymai nebuvo atmesti. Derybų metu tiekėjams pateikiama ta pati informacija. Derybų rezultatai įforminami protokolu, kurie rengiami atskiri kiekvienam tiekėjui.
	3. Derybos gali būti vykdomos dėl visų perkamų darbų, prekių ar paslaugų charakteristikų, įskaitant kainą, kokybę, komercines sąlygas ir socialinius, aplinkosaugos ir inovacinius aspektus. Nesiderama dėl minimalių reikalavimų, taikomų pirkimo objektui, tiekėjų kvalifikacijai, tiekėjų pasiūlymams, šių pasiūlymų vertinimo kriterijų ir esminių pirkimo sutarties sąlygų.
	4. Komisija, įvertinusi tiekėjų kvalifikaciją ir pasiūlymus, visiems tiekėjams, kurių pasiūlymai nebuvo atmesti, raštu nurodys laiką, kada reikia atvykti į derybas arba pateikti derybų pasiūlymą elektroninio ryšio priemonėmis (elektroniniu paštu).
	5. Derybų procedūrų metu Komisija tretiesiems asmenims neatskleidžia jokios iš teikėjo gautos informacijos be jo sutikimo. Derybos vykdomos su kiekvienu tiekėju atskirai, derybos protokoluojamos. Derybų protokolą pasirašo Komisijos pirmininkas ir tiekėjo, su kuriuo derėtasi, įgaliotas atstovas. Jei tiekėjas ar jo įgaliotas atstovas neatvyko į derybas, Komisija surašo protokolą, kuriame nurodo apie tiekėjo neatvykimą, ir jį pasirašo visi komisijos nariai.
	6. Derybų galutiniai pasiūlymai yra šalių pasirašyti derybų protokolai bei pirminiai pasiūlymai, kiek jie nebuvo pakeisti derybų metu. Galutiniai pasiūlymai vertinami šiose pirkimo sąlygose nustatyta tvarka.
	7. Baigus derybas ir įvertinus galutinius pasiūlymus patvirtinama galutinė pasiūlymų eilė. Jei tiekėjas neatvyko į derybas, sudarant galutinę konkurso pasiūlymų eilę, vertinamas pirminis neatvykusio tiekėjo pasiūlymas.
5. **SPRENDIMAS DĖL LAIMĖTOJO NUSTATYMO**
	1. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę. Pasiūlymai šioje eilėje surašomi kainos didėjimo tvarka. Jeigu kelių pateiktų pasiūlymų yra vienodos kainos, nustatant pasiūlymų eilę pirmesnis į šią eilę įrašomas tiekėjas, kurio pasiūlymas įregistruotas anksčiausiai.
	2. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių konkurso sąlygų nuostatas.
	3. Mažiausią kainą pasiūlęs tiekėjas yra skelbiamas laimėjusiu konkursą ir jis kviečiamas sudaryti sutartį, nurodant laiką iki kada reikia sudaryti sutartį.
	4. Jeigu tiekėjas, kurio pasiūlymas pripažintas laimėjusiu, raštu atsisako sudaryti pirkimo sutartį arba iki nurodyto laiko neatvyksta sudaryti pirkimo sutarties arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Komisija siūlo sudaryti pirkimo sutartį tiekėjui, kurio pasiūlymas pagal sudarytą pasiūlymų eilę yra pirmas po tiekėjo, atsisakiusio sudaryti pirkimo sutartį.
6. **PIRKIMO SUTARTIES SĄLYGOS**
	1. Pirkimo sutartis pasirašoma su laimėjusį pasiūlymą pateikusiu tiekėju šiose konkurso sąlygose nustatytomis sąlygomis, vadovaujantis Taisyklėmis ir Civiliniu kodeksu.
	2. Sutartis įsigalioja nuo sutarties pasirašymo dienos ir galioja kol Sutarties šalys sutaria ją nutraukti šioje Sutartyje nustatytais atvejais arba kol Sutarties galiojimas pasibaigia (visiškai įvykdomi įsipareigojimai).
	3. Sudarant pirkimo sutartį, negali būti keičiama laimėjusio tiekėjo galutinio pasiūlymo kaina ir esminės sąlygos, taip pat konkurso sąlygose nustatytos esminės pirkimo sąlygos, išskyrus šių konkurso sąlygų 8 punkte nustatyti atvejai (jei taikoma).
	4. Sutartyje numatomos Įrangos perdavimas – priėmimas vykdomas pagal tiekėjo Įrangos priėmimo – perdavimo Pirkėjui aktą (aktus), kurį (-iuos) rengia tiekėjas ir pasirašo abi šalys. Aktas (aktai) pasirašomi po įrangos paleidimo ir išbandymo.
	5. Atsiskaitymai už Įrangą bus vykdomi tokia tvarka:

10.5.1 Pirkėjas avansinį mokėjimą 30 % (trisdešimt procentų) nuo bendros sutarties kainos apmokės per 5 (penkias) kalendorines dienas nuo pirkimo-pardavimo sutarties pasirašymo dienos;

10.5.2 Pirkėjas galutinį mokėjimą - 70 % (septyniasdešimt procentų) bendros sutarties kainos atliks per 5 (penkias) kalendorines dienas nuo pranešimo, kad Įranga parengta išsiųsti, gavimo dienos.

* 1. Tiekėjas užtikrina pateiktos ir instaliuotos Įrangos darbo garantinį laikotarpį, kuris turi būti ne mažesnis kaip 12 (dvylika) mėnesių nuo įrangos priėmimo – perdavimo akto pasirašymo dienos.
	2. Tiekėjas kartu su Įrangos priėmimo – perdavimo aktu (-ais) turi pateikti Pirkėjui Įrangos naudojimo ir priežiūros instrukciją (-as), kurioje (-se) būtų detaliai aprašyta, kaip naudoti, prižiūrėti, reguliuoti Įrangą ar jos dalis. Naudojimo ir priežiūros instrukcijos pateikiamos lietuvių ir/arba anglų kalba.
	3. Pirkimo sutartis ar preliminarioji sutartis jos galiojimo laikotarpiu taip pat gali būti keičiama, kai pakeitimu iš esmės nepakeičiamas pirkimo sutarties pobūdis ir bendra atskirų pakeitimų pagal šį punktą vertė neviršija 10% (dešimt procentų) pradinės pirkimo sutarties vertės.

 10.9 Už pirkimo sutartyje prisiimtų įsipareigojimų nevykdymą laiku Tiekėjas ir/arba Pirkėjas privalės sumokėti 0,03 % pirkimo sutarties vertės delspinigius už kiekvieną pradelstą dieną.

10.10 Vykdant pirkimo sutartį, esminės pirkimo sutarties sąlygos keičiamos nebus, jeigu:

10.10.1 jos pakeičiamos numatant naujas sąlygas, kurios, jeigu būtų nustatytos pirkimo dokumentuose, būtų suteikusios galimybę dalyvauti pirkimo procedūrose kitiems, nei dalyvavo, tiekėjams;

10.10.2 jos pakeičiamos numatant naujas sąlygas, dėl kurių, jeigu jos būtų nustatytos pirkimo dokumentuose, laimėjusiu pasiūlymu galėtų būti pripažintas kito, nei pasirinktas, tiekėjo pasiūlymas;

10.10.3 pirkimo objektas yra pakeičiamas taip, kad į keičiamą pirkimo sutartį įtraukiama nauja (papildoma) Įranga;

10.10.4 ekonominė sutarties pusiausvyra pasikeičia asmens, su kuriuo sudaryta sutartis, naudai taip, kaip nebuvo nustatyta pirminės sutarties sąlygose.

1. **Baigiamosios nuostatos**
	1. Tiekėjams pasiūlymų rengimo ir dalyvavimo konkurse / derybose išlaidos neatlyginamos.
	2. Pirkėjas bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti. Priėmęs sprendimą nutraukti pirkimo procedūras, Pirkėjas ne vėliau kaip per 3 (tris) darbo dienas nuo sprendimo priėmimo apie šį sprendimą praneša visiems pasiūlymus pateikusiems tiekėjams, o jeigu pirkimo procedūros nutraukiamos iki galutinio pasiūlymo pateikimo termino, visiems pirkimo sąlygas ir (arba) pirkimų dokumentus įsigijusiems tiekėjams.
	3. Pirkėjas, ne vėliau kaip per 3 darbo dienas po pirkimo sutarties sudarymo, informuoja raštu visus pasiūlymus pateikusius tiekėjus apie pirkimo sutarties sudarymą, nurodydamas tiekėją su kuriuo sudaryta pirkimo sutartis, bei jo pasiūlytą kainą.
	4. Informacija, pateikta pasiūlymuose, išskyrus nurodytą konkurso sąlygų 11.3 p., tiekėjams ir tretiesiems asmenims, išskyrus asmenis, administruojančius ir audituojančius ES fondų lėšų naudojimą, neskelbiami.
2. **Priedai**
	1. Techninė specifikacija (konkurso sąlygų 1 priedas);
	2. Pasiūlymo forma (konkurso sąlygų 2 priedas);
	3. Minimalių kvalifikacijos reikalavimų atitikties deklaracija (konkurso sąlygų 3 priedas).

Konkurso sąlygų 1 priedas

**MEDIENOS PJOVIMO LINIJOS**

**TECHNINĖ SPECIFIKACIJA**

Pirkėjas įgyvendindamas projektą „Investicijos patobulintų produktų gamybai“ (Nr. 03.3.2-LVPA-K-837-03-0037) bendrai finansuojamą Europos Sąjungos struktūrinių fondų ir Lietuvos Respublikos lėšomis numato įsigyti medienos pjovimo liniją.

**1 lentelė. Medienos pjovimo linijos komplektacija**

|  |  |  |
| --- | --- | --- |
| **Nr.** | **Pavadinimas** | **Kiekis, vnt.** |
| 1. | Automatizuota rąstų padavimo rampa:6m – 10m ilgio rastų užkrovimas 30m3 – 35m3 kiekiui, rąstų ilgiai nuo 2.4m. iki 6m., rastų diametras nuo 200mm iki 800mm.  | 1 |
| 2. | Automatizuotas rąstų išskaidymo įrenginys, skirtas paduoti mažesnį kiekį rąstų iki kėlimo mechanizmo. | 1 |
| 3. | Automatizuotas rąstų kėlimo įrenginys skirtas užkrauti po vieną rąstą ant išilginio rąstų padavimo konvejerio. | 1 |
| 4. | Automatizuotas išilginis rąstų padavimo konvejeris su užkėlimo mechanizacija, rąstų padavimui ant pjovimo karietos. | 1 |
| 5. | Stacionarus, vertikalus juostinis rąstų pjovimo gateris (angl. k. *vertical log band saw*) su pjūvio tako valymo disku (angl. k. *bark scoring*), rastų pjovimo karieta (angl. k. *log carriage*), pirmo pjūvio ir gaubtinės smulkinimo įrenginiu (angl. k. *chipping canter*). Viskas sujungta į vieną pjovimo įrenginį, valdoma vieno operatoriaus, centriniame valdymo pulte\* | 1 |
| 6. | Transporteris medienos skiedrai nunešti iš po pirmo pjūvio ir smulkinimo įrenginio, ilgis 8m– 12m. | 1 |
| 7. | Medienos pakartotinio grąžinimo grandinės integruotos į pirmąjį pjautinės medienos nunešimo transporterį. | 1 |
| 8. | Rolikiniai transporteriai su nunešimo grandinėmis arba sraigtiniai transporteriai su galine tvorele, ilgis 6m – 8m, skirti pjautinės medienos transportavimui ir jos išskirstymui. | 3 |
| 9. | Galandimo staklės skirtos pjovimo įrenginio juostoms prižiūrėti ir aštrinti. | 1 |

\*Siūlomas įrangos modelis turi būti pateiktas rinkai ne anksčiau kaip 2015 metai.

**2 lentelė. Techninė charakteristika**

**2.1. Stacionarus, vertikalus juostinis rąstų pjovimo gateris (angl. k. *vertical log band saw*)**

|  |  |  |
| --- | --- | --- |
| **Eil.Nr.** | **Parametrai** | **Parametrų vertė ir dydis** |
|  | **Vertikalaus pjovimo gaterio specifikacija:** |
|  1. | Pjovimo gaterio korpusas ir pjovimo skriemuliai | Monolitiniai iš ketaus lydinio |
| 2. | Pjovimo skriemuliai | nuo 1300mm iki 1600mm |
| 3. | Pjovimo juostos plotis  | nuo 180mm iki 250mm |
| 4. | Diskinis pjovimo tako įpjovimas rąstams | nuo 200mm iki 800mm |
| 5. | Variklio galia | nuo 75kW iki 100kW |
| 6. | Pjovimo juostos su skriemuliais atsitraukimas atgal, grįžtant karietai | yra |
| 7. | Juostos judėjimo fiksavimo sistema | yra |

**2.2. Rąstų pjovimo karieta (angl. k. *log carriage*)**

|  |  |  |
| --- | --- | --- |
| **Eil.Nr.** | **Parametrai** | **Parametrų vertė ir dydis** |
|  | **Rąstų pjovimo karietos specifikacija:** |
|  1. | Rąsto atramos, fiksavimo kabliai, karietos tampymo skriemuliai  | Monolitiniai iš ketaus lydinio |
| 2. | Hidrauliniai rąsto fiksavimo kabliai  | nuo 4vnt. iki 6vnt. |
| 3. | Fiksavimo kablių atsidarymas | nuo 800mm iki 900mm |
| 4. | Atsitraukusių fiksavimo kablių atstumas tarp pjovimo juostos  | nuo 900mm iki 1000mm |
| 5. | Rąsto vartymo grandininiai pozicionieriai kurių kintamas darbinis kampas nuo 0o iki 90o | nuo 4vnt. iki 6vnt. |
| 6. | Rąsto pjovimo optimizavimo programa | yra |
| 7. | Operatorius valdymo pultas su lietimui jautriu ekranu ir daugiafunkcinėmis svirtelėmis | yra |
| 8. | Karietos bėgių ilgis | nuo 16m iki 22m |
| 9. | Kintamas karietos judėjimo greitis | nuo 20m/min iki 180m/min  |
| 10. | Karietos judėjimo variklio galia  | nuo 22kW iki 30kW |

**2.3.Pirmo pjūvio ir gaubtinės smulkinimo įrenginys (angl. k. *chipping canter*)**

|  |  |  |
| --- | --- | --- |
| **Eil.Nr.** | **Parametrai** | **Parametrų vertė ir dydis** |
|  | **Pirmo pjūvio ir gaubtinis smulkinimo įrenginys specifikacija:** |
|  1. | Būgninis korpusas | Stiprinto plieno |
| 3. | Būgninio korpuso išorinis skersmuo | nuo 1100mm iki 1300mm |
| 4. | Smulkinimo peilių skaičius | nuo 3vnt. iki 6vnt. |
| 5. | Segmentiniai, greitai keičiami pjūvio dantukai | nuo 3vnt. iki 6vnt. |
| 6. | Variklio galia  | nuo 75kW iki 100kW |

Konkurso sąlygų 2 priedas

**PASIŪLYMAS**

**DĖL MEDIENOS PJOVIMO LINIJOSPIRKIMO**

|  |
| --- |
| 2020 - - . |
| *data* |
|  |
| *Vieta* |

|  |  |
| --- | --- |
| Tiekėjo pavadinimas |  |
| Tiekėjo adresas |  |
| Už pasiūlymą atsakingo asmens vardas, pavardė |  |
| Telefono numeris |  |
| El. pašto adresas |  |

Šiuo pasiūlymu pažymime, kad sutinkame su visomis pirkimo sąlygomis, nustatytomis:

1. Konkurso skelbime, paskelbtame Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt), 2020 m. sausio 6 d.
2. Konkurso sąlygose;
3. Pirkimo dokumentų prieduose.

Mes siūlome šią Įrangą:

| **Eil. Nr.** | **Prekių pavadinimas ir modelis** | **Kiekis** | **Mato****vnt.** | **Kaina,****Eur (be PVM)** | **PVM,****Eurais** | **Kaina, Eur (su PVM)** |
| --- | --- | --- | --- | --- | --- | --- |
| **1** | **2** | **3** | **4** | **5** | **6** | **7** |
| 1. | **Medienos pjovimo linija** *(nurodomas tikslus pavadinimas, gamintojas, modelis (modifikacija), pagal kurį būtų galima viešai prieinamose informacijos šaltiniuose patikrinti siūlomų įrenginių techninių savybių atitikimą techninei specifikacijai ir/arba pateikiamas siūlomos įrangos detalus techninis aprašymas)* | 1 | vnt. |  |  |  |
|  | **IŠ VISO (bendra pasiūlymo kaina)** |  |  |  |

Siūlomos **Medienos pjovimo linijos** techniniai parametrai pilnai atitinka konkurso sąlygose nurodytus techninės specifikacijos (1 priedas) reikalavimus ir jų savybės yra tokios:

**1 lentelė. Medienos pjovimo linijos komplektacija**

|  |  |  |  |
| --- | --- | --- | --- |
| **Nr.** | **Pavadinimas** | **Kiekis, vnt.** | **Pasiūlymo atitikimas nustatytiems techninės specifikacijos reikalavimams****(*pildo tiekėjas*)** |
| 1. | Automatizuota rąstų padavimo rampa:6m – 10m ilgio rastų užkrovimas 30m3 – 35m3 kiekiui, rąstų ilgiai nuo 2.4m. iki 6m., rastų diametras nuo 200mm iki 800mm.  | 1 |  |
| 2. | Automatizuotas rąstų išskaidymo įrenginys, skirtas paduoti mažesnį kiekį rąstų iki kėlimo mechanizmo. | 1 |  |
| 3. | Automatizuotas rąstų kėlimo įrenginys skirtas užkrauti po vieną rąstą ant išilginio rąstų padavimo konvejerio. | 1 |  |
| 4. | Automatizuotas išilginis rąstų padavimo konvejeris su užkėlimo mechanizacija, rąstų padavimui ant pjovimo karietos. | 1 |  |
| 5. | Stacionarus, vertikalus juostinis rąstų pjovimo gateris (angl. k. *verticallogbandsaw*) su pjūvio tako valymo disku (angl. k. *bark scoring*), rastų pjovimo karieta (angl. k. *logcarriage*),pirmo pjūvio ir gaubtinės smulkinimo įrenginiu (angl. k. *chippingcanter*). Viskas sujungta į vieną pjovimo įrenginį, valdoma vieno operatoriaus, centriniame valdymo pulte\* | 1 |  |
| 6. | Transporteris medienos skiedrai nunešti iš po pirmo pjūvio ir smulkinimo įrenginio, ilgis 8m– 12m. | 1 |  |
| 7. | Medienos pakartotinio grąžinimo grandinės integruotos į pirmąjį pjautinės medienos nunešimo transporterį. | 1 |  |
| 8. | Rolikiniai transporteriai su nunešimo grandinėmis arba sraigtiniai transporteriai su galine tvorele, ilgis 6m – 8m, skirti pjautinės medienos transportavimui ir jos išskirstymui. | 3 |  |
| 9. | Galandimo staklės skirtos pjovimo įrenginio juostoms prižiūrėti ir aštrinti. | 1 |  |

\*Siūlomas įrangos modelis pateiktas rinkai \_\_\_\_\_\_\_\_\_ metais.

**2 lentelė. Techninė charakteristika**

**2.1. Stacionarus, vertikalus juostinis rąstų pjovimo gateris (angl. k. *vertical log bandsaw*)**

|  |  |  |  |
| --- | --- | --- | --- |
| **Eil.****Nr.** | **Parametrai** | **Parametrų vertė ir dydis** | **Pasiūlymo atitikimas nustatytiems techninės specifikacijos reikalavimams****(*pildo tiekėjas*)** |
| 1. | Pjovimo gaterio korpusas ir pjovimo skriemuliai | Monolitiniai iš ketaus lydinio |  |
| 2. | Pjovimo skriemuliai | nuo 1300mm iki 1600mm |  |
| 3. | Pjovimo juostos plotis  | nuo 180mm iki 250mm |  |
| 4. | Diskinis pjovimo tako įpjovimas rąstams | nuo 200mmiki 800mm |  |
| 5. | Variklio galia | nuo 75kW iki 100kW |  |
| 6. | Pjovimo juostos su skriemuliais atsitraukimas atgal, grįžtant karietai | yra |  |
| 7. | Juostos judėjimo fiksavimo sistema | yra |  |

**2.2. Rąstų pjovimo karieta (angl. k. *log carriage*)**

|  |  |  |  |
| --- | --- | --- | --- |
| **Eil.****Nr.** | **Parametrai** | **Parametrų vertė ir dydis** | **Pasiūlymo atitikimas nustatytiems techninės specifikacijos reikalavimams****(*pildo tiekėjas*)** |
| 1. | Rąsto atramos, fiksavimo kabliai, karietos tampymo skriemuliai  | Monolitiniai iš ketaus lydinio |  |
| 2. | Hidrauliniai rąsto fiksavimo kabliai  | nuo 4vnt. iki 6vnt. |  |
| 3. | Fiksavimo kablių atsidarymas | nuo 800mm iki 900mm |  |
| 4. | Atsitraukusių fiksavimo kablių atstumas tarp pjovimo juostos | nuo 900mm iki 1000mm |  |
| 5. | Rąsto vartymo grandininiai pozicionieriai kurių kintamas darbinis kampas nuo 0o iki 90o | nuo 4vnt. iki 6vnt. |  |
| 6. | Rąsto pjovimo optimizavimo programa | yra |  |
| 7. | Operatorius valdymo pultas su lietimui jautriu ekranu ir daugiafunkcinėmis svirtelėmis | yra |  |
| 8. | Karietos bėgių ilgis | nuo 16m iki 22m |  |
| 9. | Kintamas karietos judėjimo greitis | nuo 20m/min iki 180m/min  |  |
| 10. | Karietos judėjimo variklio galia  | nuo 22kW iki 30kW |  |

**2.3.Pirmo pjūvio ir gaubtinės smulkinimo įrenginys (angl. k. *chipping canter*)**

|  |  |  |  |
| --- | --- | --- | --- |
| **Eil.****Nr.** | **Parametrai** | **Parametrų vertė ir dydis** | **Pasiūlymo atitikimas nustatytiems techninės specifikacijos reikalavimams****(*pildo tiekėjas*)** |
| 1. | Būgninis korpusas | Stiprinto plieno |  |
| 3. | Būgninio korpuso išorinis skersmuo | nuo 1100mm iki 1300mm |  |
| 4. | Smulkinimo peilių skaičius | nuo 3vnt. iki 6vnt. |  |
| 5. | Segmentiniai, greitai keičiami pjūvio dantukai | nuo 3vnt. iki 6vnt. |  |
| 6. | Variklio galia  | nuo 75kW iki 100kW |  |

Pasiūlymas galioja iki 2020 m. \_\_\_\_\_\_\_\_\_\_\_\_\_\_\_\_\_ mėn. \_\_\_\_ d.

 Aš, žemiau pasirašęs ( -iusi), patvirtinu, kad visa mūsų pasiūlyme pateikta informacija yra teisinga ir kad mes nenuslėpėme jokios informacijos, kurią buvo prašoma pateikti konkurso dalyvius.

Aš patvirtinu, kad nedalyvavau rengiant pirkimo dokumentus ir nesu susijęs su jokia kita šiame konkurse dalyvaujančia įmone ar kita suinteresuota šalimi.

Aš suprantu, kad išaiškėjus aukščiau nurodytoms aplinkybėms būsiu pašalintas (-a) iš šio konkurso procedūros, ir mano pasiūlymas bus atmestas.

|  |  |  |  |  |
| --- | --- | --- | --- | --- |
|  |  |  |  |  |
| *Tiekėjo vadovo arba jo įgalioto asmens pareigos* |  | *parašas* |  | *Vardas, pavardė* |

Konkurso sąlygų 3 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(tiekėjo pavadinimas, kodas, kontaktinė informacija)*

**MINIMALIŲ KVALIFIKACIJOS REIKALAVIMŲ ATITIKTIES DEKLARACIJA**

\_\_\_\_\_\_\_\_\_\_\_\_\_\_\_\_\_\_\_\_

(Data)

\_\_\_\_\_\_\_\_\_\_\_\_\_\_\_\_\_\_\_\_\_

(Sudarymo vieta)

|  |
| --- |
| Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , |
| *(tiekėjo vadovo ar jo įgalioto asmens pareigų pavadinimas, vardas ir pavardė)* |
| tvirtinu, kad mano vadovaujamo (-os) (atstovaujamo (-os)) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , |
| *(tiekėjo pavadinimas)* |
| dalyvaujančio (-ios) UAB „Milašaičių lentpjūvė“ organizuojamame konkurse **Medienos pjovimo linijai** įsigyti, Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt), **2020 m. sausio 6 d.** kvalifikacijos duomenys yra tokie *(tiekėjas nurodo atitikimą nurodytiems kvalifikacijos reikalavimams pažymėdamas stulpeliuose „Taip“ arba „Ne“):* |
|  |
| Eil. Nr. | Bendrieji tiekėjų kvalifikacijos reikalavimai: | Taip | Ne |
| 1. | Tiekėjas nėra bankrutavęs, likviduojamas, su kreditoriais sudaręs taikos sutarties, sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra tokia pati ar panaši. Jam nėra iškelta restruktūrizavimo, bankroto byla arba nėra vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais arba jam nėra vykdomos analogiškos procedūros pagal šalies, kurioje jis registruotas, įstatymus. |  |  |
| 2. | Tiekėjas vykdomą veiklą įregistravęs teisės aktų nustatyta tvarka |  |  |

Man žinoma, kad, jeigu UAB „Milašaičių lentpjūvė“ nustatytų, kad pateikti duomenys yra neteisingi, pateiktas pasiūlymas bus nenagrinėjamas ir atmestas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

(tiekėjo arba jo įgalioto asmens pareigų pavadinimas) (parašas) (vardas ir pavardė)

1. Neįvykus konkursui ir dėl to vykdant pakartotinį pirkimą Taisyklių 461.1 punkto pagrindu, negali būti keičiamos esminės pirkimo sąlygos: tiekėjų kvalifikaciniai reikalavimai, minimalūs techniniai ir (arba) funkciniai perkamų prekių, paslaugų ir darbų reikalavimai ir (arba) norimo rezultato apibūdinimas bei tiekėjų pasiūlymų vertinimo kriterijai. [↑](#footnote-ref-1)